Deg ayen yerzan tarrayt s umata, nefka-d kra n tbadutin i kra n yilɣiten yesɛan assaɣ akked tseknawalt, syen akken nefka-d tarrayt neḍfer akken ad d-nessumer asegzawal-agi-nteɣ ama deg ayen yerzan taɣsemɣert ama deg ayen yerzan taɣsmeẓẓit. Ihi amek akken it-id-nenna di turda tamezwarut, asegzawal n teqbaylit n Issin n BOUAMARA yella-d d asalel deg usbeddi n usegzawal-nteɣ, nemuqel-it ama deg talɣa ama deg yider d acu kan ur t-neḍfir ara akk di temsal yeṭṭef di lmendad; d amedya deg usesmel ur neṭṭif ara targalt tamezwarut n wawal am akken yexdem netta, maca neṭṭef asekkil amezwaru n wawal acku am akken it-id nenna akken i yeshel i unadi.Ma dayen yerzan asbadu, d tidet d timsegzit i yegten aṭas acku d isemawen i yegten deg tedfayin n usegzawal-nteɣ, maca maci ala wagi i nsemres, nsemres daɣen anawen niḍen yerna nefka-d amegdazal s tefransist s wakken turda taneggarut ur twulem ara.